La Lira Saguntina oferix este cap de setmana tres concerts amb motiu de la festivitat de Santa Cecília
12 de novembre 2020

  

![](/media/4n5hgety/81c_orquesta-lira-saguntina.jpg)  
  

La Societat Musical Lira Saguntina oferirà este cap de setmana tres concerts amb motiu de Santa Cecília, festivitat que té lloc el 22 de novembre. Estos concerts estan organitzats per al Regidoria de Cultura i formen part de la programació cultural d'este departament.

  

El primer concert tindrà lloc divendres, 13 de novembre, a les 19.30 hores a l'Auditori Joaquín Rodrigo on participaran la Banda Juvenil i la Jove Orquestra. El concert començarà amb la participació de la Banda Juvenil davall la direcció de Manuel Tarazona. En segon lloc, la Jove Orquestra interpretarà un repertori de música del segle XX, amb temes de jazz, soul i rock adaptats per a l'agrupació. Per a poder assistir-hi serà necessari reservar entrada gratuïta a través de [Servientradas](https://www.servientradas.com/espectaculo/AYUNTAMIENTO_DE_SAGUNTO/2/agrupacions-juvenils-lira-saguntina.html) ja que l'aforament és limitat i amb mesures de seguretat sanitàries.

  

Diumenge, 15 de novembre, tindran lloc dos concerts, el primer d'els quals en la plaça Major a les 12 hores a càrrec de la Banda Simfònica amb el seu director Daniel Olmos i amb obres de James Barnes o Rafael Talens, entre d’altres. A més, es farà lliurament d'un reconeixement als socis i sòcies que porten més de 50 anys en la Societat Musical.

  

Eixa mateixa vesprada, esta vegada de nou a l'Auditori Joaquín Rodrigo i a les 19.30 hores, l'Orquestra Simfònica Lira Saguntina davall la direcció de Ramón Zacarías Cerdà Ramón ens proposa un concert al voltant de la figura de Beethoven, en el 250 aniversari del naixement de l'autor amb obres de Haëndel, Haydn i del mateix Beethoven. En este últim cas amb la participació d'Amanda Camacho Pérez, una jove violinista de grandíssima projecció, guanyadora del III i IV Concurs de Jóvens Intèrprets de la Ciutat de Sagunt. Per a poder assistir al concert de la vesprada serà necessari reservar entrada gratuïta a través de [Servientradas​](https://www.servientradas.com/espectaculo/AYUNTAMIENTO_DE_SAGUNTO/2/orquesta-lira-saguntina.html) ja que l'aforament és limitat i amb mesures de seguretat sanitàries.

  

  

*   [](http://www.facebook.com/sharer.php?u=https://aytosagunto.es/va/actualitat/la-lira-saguntina-oferix-este-cap-de-setmana-tres-concerts-amb-motiu-de-la-festivitat-de-santa-cecilia/ "Facebook")
*   [](http://twitter.com/share?url=https://aytosagunto.es/va/actualitat/la-lira-saguntina-oferix-este-cap-de-setmana-tres-concerts-amb-motiu-de-la-festivitat-de-santa-cecilia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-lira-saguntina-oferix-este-cap-de-setmana-tres-concerts-amb-motiu-de-la-festivitat-de-santa-cecilia/ "Linked In")
*   [](mailto:?body=https://aytosagunto.es/va/actualitat/la-lira-saguntina-oferix-este-cap-de-setmana-tres-concerts-amb-motiu-de-la-festivitat-de-santa-cecilia/)